ИНТЕГРАТИВНА НАСТАВА

ПРИПРЕМА

Разред: трећи

Тема: ВОДА

Наставни предмети:

Српски језик - ,,Какве је боје поток“ Григор Витез - обрада

Природа и друштво - Воде – утврђивање

Математика - Множење и дељење троцифреног броја једноцифреним – утврђивање

Облик рада: фронтални, индивидуални, рад у групи

Наставне методе: Монолошка, метода писаних радова, метода рада на тексту,метода излагања, кооперативна

Наставна средства: Жубор речи, наставни листићи за рад група, свеска и прибор ученика, ППТ

Специјални облик наставе: Интегративно учење (повезивање наставе тематском целином у једно, обухватањем више предмета)

Корелација: Математика

Циљ часа: Доживљавање и разумевање књижевно-уметничког текста. Уочавање слика природе. Оспособљавање ученика да уочавају развој мотива у уметничкој песми, језичка средства којима је она остварена.Утврђивање знања о значају воде за живи свет уз коришћење интегрисаног тематског приступа усвајања појмова. Увежбавање множења и дељења троцифреног једноцифреним бројем.

Трајање часа: 90 минута

ТОК ЧАСА:

***КОРАЦИ:***

* Водити разговор са ученицима о свему ономе што може да се догоди због тога што различити људи исту ствар доживљавају на различите начине. Повезати са ситуацијом из свакодневног живота, учионице – неко види гурање као игру, неко не. Неко види ударање као игру, а неко као тучу. Шта се онда дешава? Зашто долази до тога? Значи, свако од нас исте ствари може да доживи на различите начине.
* Решавају математичке задатаке и испод тачног решења уписују одговарајуће слово.

121 \* 4 = \_\_\_\_\_\_ **Т**

325 \* 3 = \_\_\_\_\_\_ **О**

298 \* 2 = \_\_\_\_\_\_ **П**

642 : 2 = \_\_\_\_\_\_ **К**

968 : 8 = \_\_\_\_\_\_ **О**

|  |  |  |  |  |
| --- | --- | --- | --- | --- |
| **596** | **121** | **484** | **975** | **321** |
| **П** | **О** | **Т** | **О** | **К** |

Решење је реч **ПОТОК.**

* О каквом потоку је реч и како су га поједини ликови доживели, видећемо у песми Григора Витеза ,,Какве је боје поток“ – истицање циља часа.
* Пустити **ППТ** о Григору Витезу – укратко дати основне податке о животу овог песника.

**-** Изражајно читање песме. Ученици је пажљиво слушају.

- Емоционална пауза- сређивање доживљаја и утисака.

-Да би се утврдило како су ученици доживели и схватили песму, поставити питања:

* О чему песма говори? Која осећања буди у вама?
* Усмерено читање ученика у себи с циљем уочавања и доживљавања целовите, јединствене слике потока и појединачних слика по строфама. Да уоче поређења, речи којима се описује поток (као шума зелен, као небо плав – поређење, стилска фигура коју ће обрађивати у старијим разредима).
* ***Формирање група и рад у групама***

Има их четири. У свакој групи је приближан број ученика. Ученици сами бирају свог представника.

* Квиз **МИЛИОНЕР** – понављање о водама (први део, питања од 1 до 7).

Групе наизменично одговарају на питања.

* Сада да видимо о каквом потоку је реч.

 - Свака група добија листић са текстом песме и лепо исписаним задацима. Ученици ће се при раду договарати и заједнички уобличавати решења.

* Након истека времена за рад, представници група саопштавају резултате заједничког рада. Док вођа једне групе саопштава резултате, ученици осталих група слушају и дискутују о решењима, стављају примедбе на резултате. Допуњавају и уобличавају одговоре уз помоћ учитеља.
* Квиз **МИЛИОНЕР** – понављање о водама (други део, питања 8,9 и 10).
* Шта мислите, да ли је овај поток престао да тече? Ви ћете сада добити улогу писца и ликовног уметника. Какав би поток био за медведа? А за шумску вилу? Када би на поток дошао ванземаљац, шта би рекао? Какав би поток био за веверицу?
* Самосталан рад ученика ( у оквиру групе се договарају ко пише стихове, а ко црта).
* Представници група читају своје стихове и приказују илустрације.
* Похвалити рад свих група.